Bruges din bil af unge under 25 år, er det vigtigt, at du giver os besked. Dette kan nemlig komme til at påvirke din selvrisiko, hvis den unge kører galt med din bil.
Vi skelner mellem 2 former, når unge under 25 år bruger din bil. Det hele afhænger af, hvor ofte den unge bruger bilen: Ung bilist eller regelmæssig bruger.
Ung bilist
Låner du af og til din bil ud til unge under 25 år, fx dine børn, skal du huske at angive det, enten når du køber din bilforsikring hos os, eller når du begynder at låne din bil ud.
Med Ung bilist optjener både du og dine hjemmeboende børn på under 25 år anciennitet via din forsikring, og børnene vil senere kunne udnytte denne anciennitet, når de forsikrer deres egen bil hos os. Børnene kan optjene helt op til 5 års anciennitet på denne måde.
Derudover undgår I den ekstra selvrisiko på 5.000 kroner, hvis en ung under 25 år oplever en skade med din bil.
Regelmæssig bruger
Bruger unge under 25 år bilen jævnligt – måske lige så meget eller mere end du selv – skal disse noteres som faste brugere på bilforsikringen. Dette kan du gøre ved at ringe til os på 70 12 12 12.
Der er flere fordele ved at angive den unge som bruger: Den unge begynder allerede i en ung alder at optjene anciennitet til sin egen fremtidige bilforsikring, og I kan lade den unge kører så meget han eller hun ønsker med visheden om, at I har den rette dækning.